****

**ΑΝΑΚΟΙΝΩΣΗ ΠΡΟΘΕΣΗΣ ΑΠΕΥΘΕΙΑΣ ΑΝΑΘΕΣΗΣ ΓΙΑ ΤΗΝ Υποστήριξη και Λειτουργία 5 Τοπικών Εργαστηρίων Επώασης (Atelier) με Δυνατότητες Παροχής Υπηρεσιών Κατάρτισης και Εκπαίδευσης Επιχειρήσεων της πολιτιστικησ και δημιουργικησ βιομηχανιασ για την υλοποίηση του έργου TRACES του Προγράμματος Interreg V-A Greece – Italy (EL-IT) 2014-2020**

**Απόφαση αρ. πρωτ.: 982 / 29-10-2019**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Eπιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 26-03-2018 σύμβαση χρηματοδότησης του έργου **«TRansnational Accelerator for a Cultural and Creative EcoSystem»** και ακρωνύμιο **TRACES** και τα παραρτήματα αυτής,
10. την υπ. αριθ. 580/11-06-2018 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου TRACES του προγράμματος Interreg Greece - Italy 2014-2020,
11. την υπ. Αριθ. **ΑΔΑ: Ψ2Ψ4469ΗΛΒ-Υ3Υ** απόφαση ανάληψης υποχρέωσης του Επιμελητηρίου Αχαΐας.
12. το υπ. Αριθμ **620/21-10-2019** Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας
13. τη ΣΑΕΠ 301.6\_2018 και ενάριθμο 2018ΕΠ30160010

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν **εντός επτά (7) ημερών** σφραγισμένο κλειστό φάκελο με την προσφορά τους για την παροχή υπηρεσιών για την υποστήριξη και λειτουργία **5** (πέντε) τοπικών εργαστήριων επώασης (Αtelier) με δυνατότητες παροχής υπηρεσιών κατάρτισης και εκπαίδευσης επιχειρήσεων της Πολιτιστικής και Δημιουργικής Βιομηχανίας, αξίας **50.625,00€ (5 x 10.125,00€) συμπ. ΦΠΑ 24% και όλων των νόμιμων κρατήσεων,** σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο με τίτλο **«TRansnational Accelerator for a Cultural and Creative EcoSystem»** και ακρωνύμιο - **TRACES,** το οποίο εγκρίθηκε στη 1η πρόσκληση του Προγράμματος Interreg V-A Ελλάδα – Ιταλία 2014-2020, υπό τον Άξονα Προτεραιότητας 1 “Innovation and Competitiveness”, Ειδικό Στόχο 1.2 – “Supporting the incubation of innovative specialized micro and small enterprises in thematic sectors of interest to the Programme Area”.

Το Εταιρικό Σχήμα αποτελείται από:

* University of Salento
* Technopolis Science and Technology Park Scrl
* Creative Apulia Cluster Association
* Ελληνική Εταιρεία Διοίκησης Επιχειρήσεων
* Επιμελητήριο Αχαΐας

Στόχος του έργου είναι η αντιμετώπιση της κοινής πρόκλησης, τόσο στην Ελλάδα όσο και στην Ιταλία, της προαγωγής της δημιουργικής επιχειρηματικότητας και της ενίσχυσης των Μικρών και Μικρομεσαίων Επιχειρήσεων της Πολιτιστικής και Δημιουργικής Βιομηχανίας (Μ-ΜΜΕ ΠΔ) ως συντελεστή στην ανταγωνιστικότητα σε όλους τους οικονομικούς και κοινωνικούς τομείς, ενισχύοντας τη συνέργεια με άλλους βασικούς οικονομικούς τομείς και με φορείς που αντιπροσωπεύουν την τετραπλή έλικα, συμβάλλοντας στην ανάπτυξη του τομέα και τη διεθνοποίησή του.

Το έργο θα αντιμετωπίσει κοινά προβλήματα που επηρεάζουν την ανάπτυξη των Μικρών και ΜΜΕ και που αποτρέπουν την πλήρη εκμετάλλευση του δυναμικού τους και της επίδρασης τους ως κινητήρια δύναμη μιας έξυπνης και χωρίς αποκλεισμούς ανάπτυξης.

Στο πλαίσιο της παρούσας σύμβασης ζητείται η παροχή υποστηρικτικών υπηρεσιών από 5 διαφορετικά φυσικά ή νομικά πρόσωπα που έχουν εμπειρία στην παροχή σχετικών υπηρεσιών προς την Αναθέτουσα Αρχή, σχετικά με

* 80000000-4 Υπηρεσίες εκπαίδευσης και επιμόρφωσης
* 98340000-8 Υπηρεσίες παροχής καταλύματος και υπηρεσίες γραφείου
* 92000000-1 Ψυχαγωγικές, πολιτιστικές και αθλητικές υπηρεσίες
* 79411100-9 Υπηρεσίες παροχής συμβουλών σε θέματα ανάπτυξης επιχειρηματικών δραστηριοτήτων

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2019 και τελικώς τον προϋπολογισμό του έργου **TRACES** και συγκεκριμένα το:

* Πακέτο Εργασίας 5, Παραδοτέο 5.5.3

Το Επιμελητήριο Αχαΐας Ν.Π.Δ.Δ. για τις ανάγκες υλοποίησης του έργου με ακρωνύμιο «TRACES» και τίτλο «**TRansnational Accelerator for a Cultural and Creative EcoSystem**» το οποίο έχει ενταχθεί στο Επιχειρησιακό Πρόγραμμα «Interreg Ελλάδα – Ιταλία» και έχει λάβει κωδικό I1/1.2/26 προτίθεται να υλοποιήσει εντός του 2019-2020 την κάτωθι δράση:

|  |  |  |  |
| --- | --- | --- | --- |
| **Αριθμός και τίτλος Παραδοτέου** | **Περιγραφή Εργασίας** | **Προϋπολογισμός (€) μη συμπ. ΦΠΑ 24%****για κάθε ένα από τα 5 atelier** | **Προϋπολογισμός (€) συμπ. ΦΠΑ 24%****για κάθε ένα από τα 5 atelier** |
| **D 5.5.3 Υποστήριξη και Λειτουργία 5 Τοπικών Εργαστηρίων Επώασης (Atelier) με Δυνατότητες Παροχής Υπηρεσιών Κατάρτισης και Εκπαίδευσης για την Διάχυση και Προβολή του Έργου** | * Προσδιορισμός 5 (πέντε) χώρων υποδοχής (Atelier)
* Εκπαίδευση του προσωπικού των 5 Atelier
* Παροχή υπηρεσιών επώασης και ανάπτυξης επιχειρήσεων/επιτάχυνσης για τις πολιτιστικές και δημιουργικές επιχειρήσεις (πέντε επιχειρήσεις ανά Atelier)

Η αναλυτική περιγραφή του έργου και των παρεχόμενων υπηρεσιών των τοπικών εργαστηρίων επώασης εμφανίζονται στο Παράρτημα Ι, που αποτελεί αναπόσπαστο τμήμα της παρούσας πρόσκλησης.  | **8.165,32 €** | **10.125,00 €** |

Καλούνται νομικά ή φυσικά πρόσωπα που έχουν εμπειρία στην παροχή σχετικών υπηρεσιών να υποβάλλουν εγγράφως τις προσφορές τους έως την **8/11/2019** και ώρα 12.00 μμ στην έδρα της υπηρεσίας μας (Μιχαλακοπούλου 58, ΤΚ 26221, Πάτρα, 1ος όροφος).

**Συγκεκριμένα η πρόσκληση απευθύνεται σε εργαστήρια, συνεργατικούς χώρους (coworking spaces), θερμοκοιτίδες, Επιστημονικά και Τεχνολογικά Πάρκα, φυσικά ή νομικά πρόσωπα που σχετίζονται αποδεδειγμένα με την Πολιτιστική και Δημιουργική Βιομηχανία και παρόμοιους φορείς,** που δραστηριοποιούνται στην περιοχή της Δυτικής Ελλάδας και πληρούν τις ακόλουθες προϋποθέσεις επιλεξιμότητας:

1. Διαθέτουν ΑΦΜ
2. Δεν τελούν υπό πτώχευση ή έχουν υπαχθεί σε διαδικασία εξυγίανσης ή ειδικής εκκαθάρισης ή τελούν υπό αναγκαστική διαχείριση από εκκαθαριστή ή από το δικαστήριο ή έχουν υπαχθεί σε διαδικασία πτωχευτικού συμβιβασμού ή έχουν αναστείλει τις επιχειρηματικές του δραστηριότητες ή εάν βρίσκονται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου
3. Έχουν εκπληρώσει τις υποχρεώσεις τους καταβάλλοντας τους φόρους ή τις εισφορές κοινωνικής ασφάλισης που οφείλουν, συμπεριλαμβανομένων, κατά περίπτωση, των δεδουλευμένων τόκων ή των προστίμων
4. Διαθέτουν επαρκή χώρο σε κτιριακές εγκαταστάσεις τις οποίες να μπορούν να αξιοποιήσουν βάσει μισθωτήριου συμβολαίου, το οποίο ισχύει από την υπογραφή της σύμβασης. Ο χώρος πρέπει να διαθέτει αίθουσα συσκέψεων εξοπλισμένη με εξοπλισμό ήχου-βίντεο και Wi-Fi δίκτυο, που θα μπορεί να χρησιμοποιηθεί για τηλεδιάσκεψη και έναν ή περισσότερους χώρους που προορίζονται για επαγγελματικές συναντήσεις.
5. Διαθέτουν το ελάχιστο τεχνικό εξοπλισμό που αποτελείται όπως σταθμούς εργασίας, εξοπλισμένους με ευρυζωνική σύνδεση wi-fi και εξοπλισμό εκτύπωσης.
6. Δραστηριοποιούνται τουλάχιστον για δυο χρόνια σε δραστηριότητες που είναι συμβατές με τις υπό ανάθεση υπηρεσίες.
7. Συμμετέχουν σε δίκτυα ή και εταιρικές συμπράξεις και να έχουν εμπειρία σε δραστηριότητες διάδοσης και προβολής.
8. Διαθέτουν το κατάλληλο ανθρώπινο δυναμικό (συμπεριλαμβάνονται και οι εξωτερικοί συνεργάτες).

Για την τεκμηρίωση της εμπειρίας και της δυνατότητας παροχής των υπό ανάθεση υπηρεσιών οι υποψήφιοι πρέπει να υποβάλλουν με τις προσφορές τους τα κάτωθι:

1. Αίτηση, οι υποψήφιοι ανάδοχοι θα πρέπει, επί ποινή αποκλεισμού, να χρησιμοποιήσουν το υπόδειγμα Αίτησης του Παραρτήματος ΙΙ
2. Βιογραφικό – προφίλ

**Κριτήρια Επιλογής**

Οι αιτήσεις που θα υποβληθούν εντός της προθεσμίας θα αξιολογηθούν με βάση την πληρότητα των κάτωθι κριτηρίων:

1. **Ομάδα:** δεξιότητες, ικανότητες και εμπειρίες στη διαχείριση της επώασης / επιτάχυνσης και της καινοτομίας για νεοσύστατες επιχειρήσεις
2. **Εξοπλισμός:** επάρκεια υποδομών και εξοπλισμού, άλλες υπηρεσίες και εγκαταστάσεις που είναι διαθέσιμες για δραστηριότητες του έργου.
3. **Δίκτυο:** εμβέλεια, επάρκεια και καταλληλότητα δικτύων και συνεργασιών.
4. **Υπηρεσίες:** στρατηγικές επικοινωνίας για την προώθηση του έργου των Ατελιέ.

Επιπρόσθετα θα συνεκτιμηθούν:

* Η προηγούμενη εμπειρία και τεχνογνωσία της ομάδας έργου στον τομέα της πολιτιστικής και δημιουργικής βιομηχανίας
* Η διάθεση πρόσθετου εξοπλισμού σε σύγκριση με το απαιτούμενο ελάχιστο όριο
* Η τήρηση των κανόνων προσβασιμότητας των ατόμων με αναπηρία

Βάσει των παραπάνω κριτηρίων, το Επιμελητήριο Αχαΐας θα αξιολογήσει τις κατατεθειμένες αιτήσεις ενδιαφέροντος από τους υποψήφιους και θα προχωρήσει στην τελική επιλογή των πέντε (5) φορέων που θα λειτουργήσουν τα Atelier.

Ο κάθε ανάδοχος θα πρέπει να διαθέτει όλες τις απαραίτητες άδειες για την υλοποίηση του παραπάνω.

**Ο συνολικός προϋπολογισμός του προς ανάθεση έργου ανέρχεται σε 8.165,32 € πλέον ΦΠΑ (10.125,00 € συμπεριλαμβανομένου ΦΠΑ) για κάθε έναν από τους 5 αναδόχους.**

**Ο συνολικός προϋπολογισμός της δράσης του έργου ανέρχεται σε 40.826,60 € πλέον ΦΠΑ (50.625,00 € συμπεριλαμβανομένου ΦΠΑ) και για τους 5 αναδόχους.**

Το ποσό της προσφοράς των υποψηφίων Αναδόχων πρέπει να περιέχει κάθε έξοδο ή δαπάνη απαραίτητη για την εκτέλεση του έργου και σε καμία περίπτωση το ποσόν που θα καταβληθεί στον κάθε ένα ανάδοχο δεν δύναται να υπερβεί το ποσόν της προσφοράς του.

Οι υποψήφιοι ανάδοχοι θα πρέπει, επί ποινή αποκλεισμού, να χρησιμοποιήσουν το υπόδειγμα Οικονομικής Προσφοράς του Παραρτήματος ΙΙΙ, για την υποβολή της Οικονομικής προσφοράς τους.

***Η ανάθεση θα γίνει στους υποψήφιους Ανάδοχους που θα υποβάλουν τις προσφορές με τις χαμηλότερες συνολικές τιμές μεταξύ των υποψηφίων που θα τεκμηριώσουν επαρκώς την εμπειρία και τη δυνατότητα παροχής των υπό ανάθεση υπηρεσιών σύμφωνα με τα πιο πάνω αναφερόμενα***.

Με τους Ανάδοχους θα υπογραφεί σχετική σύμβαση. Βασική προϋπόθεση για την πληρωμή του κάθε αναδόχου είναι η επίτευξη του στόχου των 5 επιχειρήσεων που θα ολοκληρώσουν επιτυχώς το πρόγραμμα επώασης σε κάθε atelier. Αν δεν επιτευχθεί ο στόχος των 5 επιχειρήσεων θα προβλέπεται στη σχετική σύμβαση όρος αναλογικής περικοπής του προϋπολογισμού του αναδόχου.

Η αποπληρωμή των υπηρεσιών που θα παρασχεθούν θα γίνει ανάλογα με την ταμειακή ρευστότητα του έργου και σύμφωνα με τον κάτωθι προγραμματισμό:

* Προκαταβολή 30% με την υπογραφή της σύμβασης.
* Δεύτερη δόση 30% με την έναρξη των εργασιών εκπαίδευσης.
* Το υπόλοιπο 40% με τη λήξη της σύμβασης.

Η πληρωμή θα γίνει με την προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τους Ανάδοχους βαρύνουν οι υπέρ τρίτων κρατήσεις, όπως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

**Α. Περιεχόμενα Φακέλου Προσφοράς**

1. **Αίτηση**, οι υποψήφιοι ανάδοχοι θα πρέπει να χρησιμοποιήσουν το υπόδειγμα Αίτησης του Παραρτήματος ΙΙ
2. **Σύντομο βιογραφικό – προφίλ** του φυσικού/ νομικού προσώπου
3. **Υπογεγραμμένη υπεύθυνη δήλωση** του νομίμου εκπροσώπου με θεωρημένο το γνήσιο της υπογραφής στην οποία να αναγράφεται ότι:
	* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016 σύμφωνα και με τα οριζόμενα στην Παράγραφο Β - Αποκλεισμός από την συμμετοχή στην διαδικασία
	* ότι πληροί τις προϋποθέσεις του Άρθρου 24 του Ν.4412/2016,
	* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του
4. Αντίγραφο από τα **Στοιχεία Μητρώου / Νομικού Προσώπου ή Επιχείρησης από TAXIS** ([www.gsis.gr](http://www.gsis.gr)).
5. **Οικονομική Προσφορά,** σύμφωνα με το Υπόδειγμα του Παραρτήματος ΙΙΙ.

**Β. Αποκλεισμός από την συμμετοχή στην διαδικασία**

Αποκλείεται από τη συμμετοχή στην παρούσα διαδικασία ανάθεσης προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για κοινοπρακτικό σχήμα) ένας ή περισσότεροι από τους λόγους που αναφέρονται στα Άρθρα 73 & 74 του Ν. 4412/2016.

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Στις περιπτώσεις εταιρειών περιορισμένης ευθύνης (Ε.Π.Ε.), προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, η υποχρέωση του προηγούμενου εδαφίου αφορά κατ’ ελάχιστον στους διαχειριστές.

Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

2. Όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και όταν η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Δεν αποκλείεται οικονομικός φορέας που έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων, είτε έχει υπαχθεί σε δεσμευτικό διακανονισμό για την καταβολή τους. Επίσης, δεν αποκλείεται οικονομικός φορέας, όταν ο αποκλεισμός θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, πριν από την εκπνοή της προθεσμίας υποβολής προσφοράς.

3. Αποκλείεται από τη συμμετοχή στη διαδικασία σύναψης της παρούσας σύμβασης, προσφέρων οικονομικός φορέας που δεν τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου.

**Γ. Απαιτούμενα Δικαιολογητικά για την υπογραφή σύμβασης**

Για την απόδειξη της μη συνδρομής των λόγων αποκλεισμού ο Ανάδοχος υποχρεούται για την υπογραφή της σύμβασης να υποβάλλει σε πρωτότυπα ή αντίγραφα που εκδίδονται σύμφωνα με τις διατάξεις του άρθρου 1 του ν. 4250/2014 (Α΄ 74) τα κάτωθι :

1. απόσπασμα ποινικού μητρώου, έκδοσης του τελευταίου τριμήνου από την ημερομηνία υπογραφής της σύμβασης. Η υποχρέωση προσκόμισης του αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο.
2. πιστοποιητικά, έκδοσης τελευταίου τριμήνου από την ημερομηνία υπογραφής της σύμβασης, που εκδίδονται από αρμόδιες αρχές ότι ο προσωρινός ανάδοχος
	1. δεν έχει αθετήσει τις υποχρεώσεις του όσον αφορά την καταβολή φόρων
	2. δεν έχει αθετήσει τις υποχρεώσεις του όσον αφορά την καταβολή εισφορών κοινωνικής ασφάλισης (αν ο Ανάδοχος είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση και οφείλει να προσκομίσει επιπλέον υπεύθυνη δήλωση αναφορικά με τους οργανισμούς κοινωνικής ασφάλισης, κύριας και επικουρικής, στους οποίους οφείλει να καταβάλει εισφορές)

Αν δεν εκδίδεται κάποιο έγγραφο ή πιστοποιητικό από τα πιο πάνω αναφερόμενα ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις που αναφέρονται πιο πάνω, το έγγραφο ή το πιστοποιητικό μπορεί να αντικαθίσταται από ένορκη βεβαίωση του ενδιαφερομένου ενώπιον αρμόδιας δικαστικής αρχής ή συμβολαιογράφου.

1. Για την απόδειξη της νόμιμης σύστασης και εκπροσώπησης, στις περιπτώσεις που ο ανάδοχος είναι νομικό πρόσωπο, προσκομίζει τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία υπογραφής της σύμβασης (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Αν ο ανάδοχος δεν υποβάλει τα απαιτούμενα πρωτότυπα ή αντίγραφα, των παραπάνω δικαιολογητικών, η διαδικασία ματαιώνεται.

Υπεύθυνος επικοινωνίας: κ. Κωνσταντίνος Γιωτόπουλος, τηλ. 2610241244, projects@e-a.gr

Ο Πρόεδρος

Πλάτων Μαρλαφέκας

**ΠΑΡΑΡΤΗΜΑ I**

**Αναλυτική Περιγραφή Φυσικού Αντικειμένου**

Ελάχιστες Προδιαγραφές για την **«Υποστήριξη και Λειτουργία 5 Τοπικών Εργαστηρίων Επώασης (Atelier) με Δυνατότητες Παροχής Υπηρεσιών Κατάρτισης και Εκπαίδευσης για την Διάχυση και Προβολή του Έργου»** συνολικής αξίας 50.625,00€ (5x10.125,00€) συμπεριλαμβανομένου του ΦΠΑ και όλων των νόμιμων κρατήσεων, στα πλαίσιο υλοποίησης του έργου «**TRACES - TRansnational Accelerator for a Cultural and Creative EcoSystem»** του προγράμματος Ευρωπαϊκής Εδαφικής Συνεργασίας INTERREG Ελλάδα – Ιταλία 2014-2020.

**Παραδοτέο:** **D5.5.3 TRACES delivered for the 50 creative ideas and business projects selected.**

**Προϋπολογισμός: 50.625,00€ (5 x 10.125,00€) συμπ. ΦΠΑ 24% και όλες οι νόμιμες κρατήσεις**

Σχετιζόμενα CPV:

* 80000000-4 Υπηρεσίες εκπαίδευσης και επιμόρφωσης
* 98340000-8 Υπηρεσίες παροχής καταλύματος και υπηρεσίες γραφείου
* 92000000-1 Ψυχαγωγικές, πολιτιστικές και αθλητικές υπηρεσίες
* 79411100-9 Υπηρεσίες παροχής συμβουλών σε θέματα ανάπτυξης επιχειρηματικών δραστηριοτήτων

**Σύντομη περιγραφή του έργου TRACES**

Το Επιμελητήριο Αχαΐας συμμετέχει ως εταίρος στο έργο με τίτλο **«TRansnational Accelerator for a Cultural and Creative EcoSystem»** και ακρωνύμιο -**TRACES,** το οποίο εγκρίθηκε στην 1η πρόσκληση του Προγράμματος Interreg V-A Ελλάδα – Ιταλία 2014 -2020, υπό τον Άξονα Προτεραιότητας 1 “Innovation and Competitiveness”, Ειδικός Στόχος 1.2 – “Supporting the incubation of innovative specialized micro and small enterprises in thematic sectors of interest to the Programme Area”.

Το Εταιρικό Σχήμα αποτελείται από:

* University of Salento
* Technopolis Science and Technology Park Scrl
* Creative Apulia Cluster Association
* Ελληνική Εταιρεία Διοίκησης Επιχειρήσεων
* Επιμελητήριο Αχαΐας

Στόχος του έργου είναι η αντιμετώπιση της κοινής πρόκλησης, τόσο στην Ελλάδα όσο και στην Ιταλία, της προαγωγής της δημιουργικής επιχειρηματικότητας και της ενίσχυσης των Μικρών και Μικρομεσαίων Επιχειρήσεων της Πολιτιστικής και Δημιουργικής Βιομηχανίας ως συντελεστή στην ανταγωνιστικότητα σε όλους τους οικονομικούς και κοινωνικούς τομείς, ενισχύοντας την συνέργεια με άλλους βασικούς οικονομικούς τομείς και με φορείς που αντιπροσωπεύουν την τετραπλή έλικα, συμβάλλοντας έτσι στην ανάπτυξη του τομέα και την διεθνοποίησή του.

Το έργο θα αντιμετωπίσει κοινά προβλήματα που επηρεάζουν την ανάπτυξη των Μικρών και Μικρομεσαίων Επιχειρήσεων και που αποτρέπουν την πλήρη εκμετάλλευση του δυναμικού τους ως κινητήρια δύναμη μιας έξυπνης και χωρίς αποκλεισμούς ανάπτυξης.

Στο πλαίσιο του TRACES οι Περιφέρειες Απουλίας και Δυτικής Ελλάδας έχουν ως στόχο να προωθήσουν την ενεργοποίηση ενός προγράμματος επιτάχυνσης για την υποστήριξη της δημιουργίας και της ανάπτυξης των επιχειρηματιών στον τομέα της δημιουργικής βιομηχανίας. Για το σκοπό αυτό, θα δημιουργηθούν 10 Τοπικά Atelier, που θα λειτουργούν σε περιφερειακό επίπεδο, 5 στην Απουλία και 5 στη Δυτική Ελλάδα.

Τα Τοπικά Atelier θα λειτουργήσουν μέσα σε ήδη υπάρχουσες δομές κατάρτισης που θα επιτρέψουν έτσι μια πορεία προς τη δική τους οικονομική και λειτουργική βιωσιμότητα. Το καθένα θα αποτελείται από μια μικρή ομάδα που θα έχει την ικανότητα να παρέχει στοχευμένες υπηρεσίες στην τοπική δημιουργική βιομηχανία μέσα από ένα πρόγραμμα επιτάχυνσης για τη διατήρηση της ανάπτυξής τους. Κάθε Atelier θα παρέχει υποστήριξη σε 5 δημιουργικούς επιχειρηματίες.

**Περιγραφή Περιεχομένου του Παραδοτέου D5.5.3 TRACES delivered for the 50 creative ideas and business projects selected.**

Στο πλαίσιο του έργου TRACES, το Επιμελητήριο Αχαΐας στοχεύει στην ανάπτυξη και ενεργοποίηση 5 (πέντε) Τοπικών Εργαστηρίων Επώασης με Δυνατότητες Παροχής Υπηρεσιών Κατάρτισης και Εκπαίδευσης (Atelier) για την στήριξη της δημιουργίας και την ανάπτυξη πολιτιστικών και δημιουργικών ΜΜΕ/νεοσύστατων επιχειρήσεων.

Η παρούσα πρόσκληση υποβολής προτάσεων αποσκοπεί στον προσδιορισμό των χώρων υποδοχής των 5 τοπικών Atelier, στην εκπαίδευση του προσωπικού και στην παροχή υπηρεσιών επώασης και ανάπτυξης επιχειρήσεων/επιτάχυνσης για τις πολιτιστικές και δημιουργικές επιχειρήσεις. Μεταξύ των προτάσεων που θα ληφθούν, θα επιλεγούν πέντε (5).

Οι προτάσεις των υποψηφίων θα πρέπει να περιλαμβάνουν την χρήση θέσεων εργασίας, χώρων συνεργασίας, εξοπλισμού για τη φιλοξενία εργαστηρίων και μαθημάτων καθώς και εκδηλώσεων επικοινωνίας, δικτύωσης, προώθησης και παρόμοιων υπηρεσιών για τις ΜΜΕ που θα αναλάβουν να εκπαιδεύσουν.

Οι υπηρεσίες που θα παρέχονται από τα 5 Ateliers στο πλαίσιο του έργου TRACES αποτελούν μέρος ενός προγράμματος επώασης/επιτάχυνσης που έχει ορισθεί από τους εταίρους του έργου TRACES όσον αφορά το είδος, τα χαρακτηριστικά και την προστιθέμενη αξία των υπηρεσιών.

Οι υπηρεσίες θα παρέχονται σε 5 νεοσύστατες επιχειρήσεις/ΜΜΕ για κάθε ένα από τα επιλεχθέντα Atelier (συνολικά θα επιλεγούν 25 επιχειρήσεις για να συμμετέχουν στο πρόγραμμα). Τα Atelier που θα επιλεγούν θα συμβάλουν στη διάδοση και προώθηση στα τοπικά δίκτυα και τις κοινότητες, των πληροφοριών που σχετίζονται με τις ανωτέρω προσκλήσεις, προκειμένου να μεγιστοποιηθεί η συμμετοχή.

Κατά τη διάρκεια της περιόδου επώασης, τα Atelier μέσω του προγραμματισμού και της παροχής υπηρεσιών θα ενεργούν ως οργανωτική και διοικητική γραμματεία (οι δραστηριότητες θα περιλαμβάνουν: υποδοχή των υποψήφιων επιχειρηματιών και χρηστών υπηρεσιών, υλικοτεχνική υποστήριξη, επικοινωνία, συμπληρωματικές δραστηριότητες κλπ).

**Φάσεις Υλοποίησης των Atelier**

1. **Εκπαίδευση των εκπαιδευτών - μεντόρων**

Τα επιλεχθέντα Atelier θα πρέπει να διοργανώσουν και να εξασφαλίσουν την εκπαίδευση των εκπαιδευτών – μεντόρων τους σύμφωνα με το *προτεινόμενο εκπαιδευτικό* *πρόγραμμα* που διαμορφώνεται ως εξής:

Α. Σχεδιασμός της Διαδικασίας Επιτάχυνσης

* Ασκήσεις οικοδόμησης ομάδας
* Η βασική ιδέα εκπαίδευσης
* Η διαδικασία επιτάχυνσης: μια γενική άποψη
* Τεχνικές πτυχές της προτεινόμενης διαδικασίας επιτάχυνσης
* Η διαδικασία επιτάχυνσης και οι λειτουργίες της
* Προγραμματισμός για την υλοποίηση

Β. Πρόγραμμα Προβολής

* Βασικά στοιχεία
* Δράσεις ευαισθητοποίησης
* Εντοπισμός βασικών φορέων σε τοπικό και εθνικό επίπεδο
* Καθορισμός δέσμευσης με τους στρατηγικούς φορείς – καθορίζοντας προτεραιότητες και προτάσεις αξίας
* Συγκεκριμένα στοιχεία του σχεδίου προσέγγισης για τα τοπικά εργαστήρια (δράσεις, πρόγραμμα, προϋπολογισμός)

Γ. Επιλογή και Υποστήριξη

* Βασικά στοιχεία μιας διαδικασίας σωστής επιλογής
* Σχεδιάζοντας τη διαδικασία επιλογής του προγράμματος επιτάχυνσης του TRACES για δημιουργικούς επιχειρηματίες
* Άσκηση προσομοίωση επιλογής
* Ανάπτυξη επιχειρηματικών δεξιοτήτων: τι πρέπει να γνωρίζει και να κάνει ένας δημιουργικός επιχειρηματίας

Δ. Επικύρωση των Δημιουργικών Επιχειρηματικών Ιδεών

* Γενική προσέγγιση για την δημιουργική επιχειρηματικότητα
* Ανάλυση επιχειρηματικού μοντέλου
* Ομαδική άσκηση σε επιχειρηματικό μοντέλο
* Κατάρτιση και καθοδήγηση
* Προσομοίωση: Προπόνηση δημιουργικού επιχειρηματία

Ε. Υποστήριξη & Σχεδιασμός

* Οργάνωση καθοδήγησης και εξωτερικής εμπειρογνωμοσύνης για δημιουργικούς επιχειρηματίες
* Άσκηση: κάθε εργαστήριο οργανώνει το δικό του δίκτυο εμπειρογνωμόνων και συμβούλων
* Χρηματοδότηση δημιουργικότητας: συμβατική χρηματοδότηση έναντι εναλλακτικής χρηματοδότησης
* Ολοκλήρωση του σχεδιασμού της διαδικασίας επιτάχυνσης για τα τοπικά Atelier
* Ολοκλήρωση του σχεδιασμού της διαδικασίας επιτάχυνσης για τα τοπικά Atelier
1. **Πρόσκληση και επιλογή επιχειρήσεων που θα συμμετέχουν στο πρόγραμμα**

Τα τοπικά Atelier σε συνεργασία με την αναθέτουσα αρχή θα αναπτύξουν και θα διεξάγουν τη διαδικασία πρόσκλησης και επιλογής των πέντε (5) επιχειρήσεων το καθένα, που θα αναλάβουν να εκπαιδεύσουν. Η ανάπτυξη και ο προσδιορισμός της διαδικασίας επιλογής είναι θεμελιώδης, καθώς θα επιτρέψει στα τοπικά Atelier να παρέχουν υπηρεσίες υψηλής ποιότητας που θα απευθύνονται στις πιο ελπιδοφόρες επιχειρηματικές ιδέες οι οποίες θα είναι αυτές που έχουν μεγαλύτερες πιθανότητες να επιτύχουν επιχειρηματικά σε περιφερειακό επίπεδο.

1. **Εκπαίδευση επιχειρήσεων – Το πρόγραμμα επιτάχυνσης του TRACES**

Το πρόγραμμα επιτάχυνσης TRACES που θα υιοθετήσει κάθε Atelier θα πρέπει:

1. Να απευθύνεται στους τοπικούς δημιουργούς.
2. Να είναι μια επιλεκτική διαδικασία, όπου τα τοπικά Atelier κάνουν μια πρώτη παρουσίαση και αξιολόγηση των ιδεών πριν γίνουν αποδεκτές.
3. Να είναι προσανατολισμένο στις επιχειρήσεις και όχι προσανατολισμένο σε μια διαδικασία. Πρέπει να παρέχεται υποστήριξη σε δημιουργούς που επιθυμούν πραγματικά να δημιουργήσουν μια επιχείρηση και όχι σε όσους θέλουν να δημιουργήσουν ένα προσωρινό έργο.
4. Να έχει συγκεκριμένο χρόνο και διάρκεια. Οι δημιουργοί θα πρέπει να επιλέγονται μέσω μιας τοπικής ανταγωνιστικής προσέγγισης, ώστε να παρέχεται υποστήριξη στους επιχειρηματίες που έχουν μια επιχειρηματική ιδέα και οι οποίοι είναι πιο πιθανό να την προωθήσουν με επιτυχία. Ιδανικά τα τοπικά Atelier θα διαχειρίζονται ένα πρόγραμμα επιτάχυνσης 5 μηνών.
5. Να συμμετέχει στις τοπικές κοινότητες. Τα τοπικά στελέχη πρέπει να εμπλέκουν τους τοπικούς και περιφερειακούς φορείς κατά τη διαδικασία επιλογής και κατά τη διάρκεια της φάσης υλοποίησης.
6. Να είναι πρακτικό.
7. Να διατηρεί στενές σχέσεις τους τοπικούς παρόχους υπηρεσιών. Τα τοπικά Atelier δεν θα είναι σε θέση να παρέχουν όλες τις υπηρεσίες στους δημιουργικούς επιχειρηματίες, επομένως η οικοδόμηση καλών και σταθερών σχέσεων με τους τοπικούς παρόχους επαγγελματικών υπηρεσιών είναι ύψιστης σημασίας.

**Η φιλοσοφία υποστήριξης της δημιουργικής επιχειρηματικότητας**

Το πρόγραμμα επιτάχυνσης TRACES θα μπορούσε να σχεδιαστεί βάσει του παρακάτω πλάνου:

|  |  |  |  |  |
| --- | --- | --- | --- | --- |
| Διέγερση | Επιλογή | Εκπαίδευση | Υποστήριξη | Αποφοίτηση |
| Ενημέρωση των δημιουργικών επιχειρήσεων για τις ευκαιρίες του προγράμματος επιτάχυνσης του TRACES | **Διενέργεια προγράμματος επιλογής 25 δημιουργικών επιχειρήσεων (5 σε κάθε Atelier)** | **Ίδρυση Ακαδημίας Δημιουργικής επιχειρηματικότητάς που θα παρέχει βασικές επιχειρηματικές δεξιότητες** | **Εξατομικευμένη υποστήριξη -** **Ομαδικές συγκεντρώσεις** | **Διασύνδεση των ωφελούμενων επιχειρήσεων και μετά το πέρας του έργου** |

Πιο αναλυτικά,

1. **Διέγερση**

Η φάση αυτή περιλαμβάνει δραστηριότητες που αποσκοπούν να ενθαρρύνουν τις τοπικές δημιουργικές δράσεις να έχουν περισσότερο επιχειρηματικό χαρακτήρα και να μεταφέρουν τις ανάγκες υποστήριξής τους στα τοπικά Atelier. Τα τοπικά Atelier θα πρέπει να ενεργούν ως τοπικοί φορείς «εμψύχωσης» για τους δημιουργούς, ώστε να ξεκινήσουν να σκέφτονται ότι η δουλειά τους μπορεί να αξιοποιηθεί καλύτερα μέσω της απόκτησης μιας πιο επιχειρηματικής νοοτροπίας. Αυτή η ενέργεια θα τροφοδοτήσει το βασικό συστατικό των τοπικών Atelier, εξασφαλίζοντας την ανάπτυξη ενός δίαυλου start-up ιδεών.

Στο πλαίσιο του προγράμματος επιτάχυνσης TRACES, συνιστάται τα τοπικά Atelier να αναπτύξουν τουλάχιστον τα εξής:

1. Οργάνωση τουλάχιστον 2 ενημερώσεων ανά εργαστήριο για τα τοπικά μέσα επικοινωνίας και ενημέρωσης και για το οικοσύστημα της Πολιτιστικής και Δημιουργικής Βιομηχανίας προκειμένου να ενημερωθούν για τις νέες ευκαιρίες που απορρέουν από τη δημιουργία του προγράμματος επιτάχυνσης TRACES. Οι ενημερώσεις αυτές θα έχουν διάρκεια μιάμιση (1,5) ώρα και θα λαμβάνουν χώρα σε κεντρική τοποθεσία, αν όχι στο ίδιο το Τοπικό Atelier. Η ενημέρωση πρέπει να έχει την ακόλουθη μορφή:
	* Εισαγωγή
	* Σύντομη παρουσίαση του προγράμματος επιτάχυνσης
	* Επεξήγηση σχετικά με το ποιος μπορεί να επωφεληθεί από το πρόγραμμα επιτάχυνσης και πώς να αποκτήσει πρόσβαση σε αυτό
	* Παρουσίαση μιας καλής πρακτικής από ένα δημιουργό που έχει ήδη υλοποιήσει επιτυχώς μια πραγματική επιχείρηση
	* Ερωτήσεις και απαντήσεις
2. Δημοσίευση στα τοπικά μέσα (εφημερίδες, περιοδικά, ηλεκτρονικά μέσα κλπ) της έναρξης λειτουργίας του Τοπικού Atelier και των ευκαιριών που παρέχει.
3. Δημιουργία και εφαρμογή μιας επικοινωνιακής καμπάνιας στα μέσα κοινωνικής δικτύωσης μέσω των κατάλληλων καναλιών των τοπικών Atelier και των εταίρων του έργου.

Οι δραστηριότητες αυτές θα πρέπει να γίνονται συντονισμένα μεταξύ των 5 Τοπικών Atelier ώστε να παράγουν μέγιστο αντίκτυπο σε περιφερειακό επίπεδο. Θα πρέπει δηλαδή να υπάρχει διαρκής συνεργασία και ενημέρωση ώστε τα 5 τοπικά Atelier να λειτουργούν σαν ένα δίκτυο με κοινό σκοπό.

1. **Επιλογή**

Τα Atelier θα έχουν τη δυνατότητα να παρέχουν υπηρεσίες σε μόνο 5 επιχειρήσεις το καθένα. Το όριο αυτό δεν μπορεί να ξεπεραστεί προκειμένου να εξασφαλιστεί η ποιότητα των παρεχόμενων υπηρεσιών. Η διαδικασία επιλογής των επιχειρήσεων θα πρέπει να περιγράφεται από κάθε Atelier, με στόχο την μέγιστη κάλυψη των απαιτήσεων του έργου TRACES.

Οι αιτήσεις θα πρέπει να υποβάλλονται μέσω ηλεκτρονικής αίτησης στο τοπικό Atelier, το οποίο θα ζητάει από τους υποψηφίους να συμπληρώσουν ένα έντυπο με τουλάχιστον τα ακόλουθα πεδία:

* Επωνυμία της εταιρείας
* Τοποθεσία της επιχείρησης
* Λογότυπο (εάν υπάρχει)
* Ιστοσελίδα (εάν υπάρχει)
* Περιγραφή του προϊόντος/υπηρεσίας
* Ομάδα Εργασίας
	+ Ονόματα και ρόλοι
	+ Παραδείγματα για το πώς η ομάδα έχει εργαστεί στο παρελθόν και τα επιτεύγματά της
	+ Γιατί η ομάδα είναι κατάλληλη για το εύρος της εφαρμογής
* Ενδεικτικά ερωτήματα αγοράς
	+ Τι πρόβλημα θέλετε να λύσετε
	+ Ποιοι θα είναι οι μελλοντικοί πελάτες σας
	+ Ποιοι είναι οι κύριοι ανταγωνιστές σας
	+ Πώς νομίζετε ότι θα κερδίσετε χρήματα
* Εκτέλεση
	+ Έχετε ήδη ξεκινήσει; Εάν όχι, πότε νομίζετε ότι μπορείτε να ξεκινήσετε αποτελεσματικά
	+ Ποιες είναι οι φιλοδοξίες σας (τοπικές, εθνικές διεθνείς);
* Προσδοκίες
	+ Τι περιμένετε από τα Τοπικά Atelier
	+ Πώς θα συμβάλλετε στην κοινότητα στα Τοπικά Atelier
* Στόχοι
	+ Ποιοι είναι οι 3 κορυφαίοι στόχοι που θέλετε να επιτύχετε στο πρόγραμμα επιτάχυνσης

Η πρόσκληση θα πρέπει να γίνει το συντομότερο δυνατόν και οι ενημερωτικές συνεδρίες θα πρέπει να οργανωθούν εντός των πρώτων 2 εβδομάδων από την ημερομηνία έναρξης. Η πρόσκληση πρέπει να είναι ανοικτή για τουλάχιστον 1 μήνα. Η πρόσκληση θα πρέπει να αναφέρει το ημερολόγιο της εκπαίδευσης, τα εργαστήρια, τις αίθουσες συνεδριάσεων κλπ.

Όλα τα διακριτικά στοιχεία του έργου TRACES και του Προγράμματος Ελλάδα – Ιταλία 2014 - 2020 θα πρέπει υποχρεωτικά να αναφέρονται σε κάθε επίπεδο δημοσιότητας (δημοσιεύσεις, ανακοινώσεις, εκτυπώσεις κλπ), σύμφωνα με τον επίσημο Οδηγό Δημοσιότητας του προγράμματος Interreg Ελλάδα – Ιταλία 2014 – 2020.

1. **Εκπαίδευση**

Στο πλαίσιο αυτής της φάσης προβλέπεται η Ίδρυση Ακαδημίας Δημιουργικής Επιχειρηματικότητάς που θα παρέχει βασικές δεξιότητες στους δημιουργούς που θέλουν να υποστηρίξουν την ανάπτυξη της επιχειρηματικής τους ιδέας.

Η Ακαδημία αποτελεί θεμελιώδες στοιχείο του έργου TRACES που θα δώσει τη δυνατότητα στους επιλεγμένους επιχειρηματίες να έχουν πρόσβαση σε νέες δεξιότητες ανάπτυξης και διαχείρισης που μπορούν να εφαρμόσουν αναπτύσσοντας τη δική τους ιδέα.

Τα θέματα θα μπορούσαν να είναι τα εξής:

* Βασικά στοιχεία management
* Επιχειρηματικός σχεδιασμός, εφαρμογή και κατακύρωση
* Πελατειακές σχέσεις
* Χρηματοδότηση της εταιρείας
* Crowdfunding: δημιουργία της κατάλληλης εκστρατείας
* Ιδρυτές και θέματα ομάδας
* Marketing και πωλήσεις

Κάθε επιχειρηματίας που θα γίνει δεκτός στο πρόγραμμα επιτάχυνσης του TRACES, θα πρέπει υποχρεωτικά να παρακολουθεί τις συνεδρίες εκπαίδευσης. Αυτό θα επιτρέψει στον επιχειρηματία να προχωρήσει γρήγορα στο πρόγραμμα αλλά και στο προσωπικό εκπαίδευσης να κατανοήσει ξεκάθαρα τις προόδους που έχει σημειώσει ο επιχειρηματίας, για την καλύτερη διοχέτευση της αναγκαίας υποστήριξης. Η υποστήριξη αυτή μπορεί να έχει διάφορες μορφές, όπως:

* Προσανατολισμός προς τα επόμενα βήματα για την οργάνωση και υλοποίηση ορόσημων (milestones) και βασικών δεικτών διαδικασιών και επιδόσεων.
* Ορισμός των επαγγελματικών υπηρεσιών που απαιτούνται κατά την πορεία επιτάχυνσης που έχει αναλάβει ο επιχειρηματίας στο πλαίσιο του προγράμματος TRACES.
* Οργάνωση επαφών και διασυνδέσεων με τοπικούς, εθνικούς και διεθνείς φορείς για τη στήριξη της επιχειρηματικής ανάπτυξης των εταιρειών.
* Υποστήριξη στα ατομικά ζητήματα που αφορούν τους επιχειρηματίες.
1. **Υποστήριξη**

Για την υποστήριξη των επιχειρήσεων θα διοργανώνονται ομαδικές συνεδριάσεις για τα μέλη του προγράμματος επώασης. Ο επιχειρηματίας θα πρέπει να είναι σε θέση να παρουσιάσει την πρόοδο της επιχείρησής του στην ομάδα, τα μέλη της οποίας θα μπορούσαν να προσφέρουν μεγάλη προστιθέμενη αξία όσον αφορά συμβουλές και προτάσεις.

Ο κάθε επιχειρηματίας θα πρέπει παρουσιάζει για 15 λεπτά την εξέλιξη της επιχείρησής του και στη συνέχεια θα ακολουθούν σχόλια και ερωτήσεις για άλλα 15 λεπτά

Στις ομαδικές συνεδριάσεις εκτός από τα μέλη της ομάδας θα μπορούν να συμμετέχουν ενδεικτικά οι εξής: επιτυχείς δημιουργικοί επιχειρηματίες, οι εταίροι του έργου TRACES (κατά τη διάρκεια του έργου), βασικοί συντελεστές των τοπικών και περιφερειακών βιομηχανιών δημιουργίας, περιφερειακές και τοπικές αρχές, εκπρόσωποι του τοπικού χρηματοπιστωτικού τομέα, άλλοι φορείς σχετικοί που θα προκύψουν κατά την διαδικασία υλοποίησης του προγράμματος.

Επιπλέον των ομαδικών συναντήσεων κάθε υποστηριζόμενος επιχειρηματίας θα πρέπει να έχει την δυνατότητα να επικοινωνήσει με τα υπόλοιπα μέλη των τοπικών Atelier σχετικά με την κατάσταση στην οποία βρίσκεται, σχετικά με τις βασικές επιτυχίες και τις αδυναμίες της λειτουργίας του. Οι συναντήσεις θα πρέπει να πραγματοποιούνται περίπου μία φορά το μήνα και να συγκεντρώνουν τους δημιουργικούς επιχειρηματίες όλων των τοπικών Atelier σε μία ομαδική συνάντηση, η οποία θα μπορούσε να συμπίπτει με την ημερήσια διεξαγωγής της Ακαδημίας, για να εξασφαλίσει οικονομίες κλίμακας. Οι συναντήσεις πρέπει να συντονίζονται από το προσωπικό των τοπικών Atelier. Κάθε τοπικό Atelier θα πρέπει να διοργανώσει μια τέτοιας συνάντηση. Συνολικά θα πρέπει να γίνουν από 2 ως 5 ομαδικές συναντήσεις στις οποίες θα συμμετέχουν όλα τα μέλη των τοπικών Atelier, ανάλογα με τις ανάγκες και την εξέλιξη της δράσης.

Ο συντονισμός μεταξύ των 5 τοπικών Atelier είναι καθοριστικός και παρέχεται από το Επιμελητήριο Αχαΐας. Οι ομαδικές συγκεντρώσεις έχουν σκοπό να διευκολύνουν τη λειτουργία και την εκπαίδευση μέσω της της ανταλλαγής εμπειριών και πρακτικών.

Ένας κεντρικός συντονισμός θα επιτρέψει επίσης την συνεχή συλλογή δεδομένων που θα επιτρέψουν μια γενική αξιολόγηση της διαδικασίας επιτάχυνσης, που θα αποδείξει τη συνέχιση (ή όχι) του ίδιου του προγράμματος.

Για το σκοπό αυτό είναι απαραίτητο τα τοπικά Atelier να συμφωνήσουν σε μια διαδικασία δημοκρατικής λήψης αποφάσεων που θα εξουσιοδοτεί έναν από αυτούς (ή ένα τρίτο μέρος συνολικά) να ενεργεί ως **συντονιστής**.

1. **Διασύνδεση**

Μετά τη ολοκλήρωση της εκπαίδευσης, τα τοπικά Atelier θα προσφέρουν υπηρεσίες διασύνδεσης στους δημιουργικούς επιχειρηματίες που μόλις ολοκλήρωσαν το πρόγραμμα επιτάχυνσης. Για το σκοπό αυτό υπάρχουν διάφορες δυνατότητες, όπως:

* 1. Logistics: δυνατότητα για τους αποφοίτους να συνεχίσουν να χρησιμοποιούν τις εγκαταστάσεις του τοπικού εργαστηρίου (συνεργασία).
	2. Κατάρτιση ειδικών προγραμμάτων και ευκαιριών που αποσκοπούν στη στήριξη της ανάπτυξης επιτυχημένων δημιουργικών εταιρειών, όπως:
* Συμμετοχή σε συγκεκριμένες προσκλήσεις ενδιαφέροντος για τις δημιουργικές κοινότητες.
* Υποστήριξη διεθνοποίησης για πρόσβαση στη διεθνή αγορά (πιλοτικά μέσω των Ιταλών εταίρων του TRACES)
* Πρόσβαση στα διαθέσιμα χρηματοδοτικά μέσα ·
	1. Πρόσβαση σε κατάλογο εμπειρογνωμόνων (π.χ. λογιστών και δικηγόρων) που έχουν σχέση με τα τοπικά Atelier και εξειδικεύονται στην εξυπηρέτηση των δημιουργικών κοινοτήτων.

Το στοιχείο αυτό του προγράμματος, μολονότι δεν εμπίπτει άμεσα στο πρόγραμμα επιτάχυνσης, είναι ζωτικής σημασίας για να καταστεί δυνατή η μελλοντική βιωσιμότητα των επιχειρήσεων και θα πρέπει να γίνεται αναλυτική αναφορά στην προσφορά που θα υποβάλουν τα Atelier.

Μακροπρόθεσμα το έργο στοχεύει να αναπτύξει πειραματικά ένα ευρύ μοντέλο επώασης/ επιτάχυνσης με σκοπό να δώσει ώθηση σε ένα σταθερό δίκτυο τοπικών δομών, που θα λειτουργούν ως κόμβοι για τη συγκέντρωση δημιουργικών ενεργειών και ιδεών των περιοχών συμμετοχής του έργου, με τη μετατροπή τους σε δημιουργικές επιχειρήσεις παρέχοντας υπηρεσίες προσαρμοσμένες στις συγκεκριμένες ανάγκες της κάθε περιοχής.

Για το σκοπό αυτό, οι υποψήφιοι ανάδοχοι πρέπει να είναι σε θέση να διεξάγουν δραστηριότητες παρακολούθησης (follow-up activities) σύμφωνα με το έργο για ελάχιστη περίοδο **δυο ετών** μετά το τέλος της σύμβασής τους. Η οικονομική βιωσιμότητα κατά την περίοδο που δεν υποστηρίζεται από το TRACES θα πρέπει να καλύπτεται μέσω της πρόσβασης σε άλλες πηγές (ιδιωτική χρηματοδότηση, πρόσβαση στην αγορά, crowdfunding, συμμετοχή σε δημόσιες ή ιδιωτικές προσκλήσεις, εταιρικές σχέσεις, κλπ).

**Χρονοδιάγραμμα**

Τα τοπικά Ateliers θα χρηματοδοτηθούν από το έργο TRACES για να λειτουργήσουν από το Νοέμβριο του 2019 έως τον Μάρτιο του 2020 (ενδεχομένως να υπάρξει παράταση σε περίπτωση συγκεκριμένων αναγκών που θα προκύψουν κατά τη διάρκεια της εκτέλεσης του έργου TRACES, οπότε η διάρκεια λειτουργίας των Atelier θα παραταθεί αναλόγως, χωρίς όμως αύξηση του οικονομικού αντικειμένου). Πριν από την έναρξη λειτουργίας αυτών, οι ομάδες εργασίας των επιλεγμένων Ateliers, θα διεξάγουν μια διαδικασία αυτό -εκπαίδευσης προκειμένου να καταρτήσουν τα στελέχη τους στα χαρακτηριστικά και το αντικείμενο του έργου.

**Προϋπολογισμός**

Το κόστος των υπηρεσιών για την λειτουργία του κάθε ενός από τα 5 Atelier είναι **10.125,00€** (συμπεριλαμβανομένου ΦΠΑ). Το συνολικό ποσό που προβλέπεται να δαπανηθεί από το έργο είναι **50.625,00€** (συμπεριλαμβανομένου ΦΠΑ).

Το ποσό αυτό περιλαμβάνει για κάθε ένα Atelier:

* Τη χρήση πέντε (5) θέσεων εργασίας αποκλειστικά για το έργο
* Οργανωτικές και διοικητικές δραστηριότητες γραμματείας
* Παροχή των υπηρεσιών εκπαίδευσης όπως αναλυτικά αναφέρονται στην πρόσκληση

Η αποπληρωμή θα πραγματοποιηθεί σε τρεις (3) δόσεις σύμφωνα με το ακόλουθο χρονοδιάγραμμα:

* Προκαταβολή 30% ένα μήνα μετά την υπογραφή της σύμβασης.
* Δεύτερη δόση 30% με την έναρξη των εργασιών εκπαίδευσης.
* Το υπόλοιπο 40% με τη λήξη της σύμβασης.

Η πληρωμή θα πραγματοποιηθεί με την υποβολή των όλων σχετικών εγγράφων, συνοδευόμενων από έκθεση δραστηριοτήτων και από κάθε άλλο έγγραφο απαραίτητο για την πιστοποίηση της εκπλήρωσης όλων των νομικών υποχρεώσεων.

**Τεχνικά Χαρακτηριστικά**

Κάθε αίτηση που υποβάλλεται πρέπει να διευκρινίζει:

* Τον τόπο και τις εγκαταστάσεις που προορίζονται να τεθούν στη διάθεση του έργου.
* Τους διαθέσιμος σταθμούς εργασίας και τον εξοπλισμό (υπολογιστές, υπηρεσίες εκτύπωσης, συνδεσιμότητα στο διαδίκτυο κ.λπ.) που διατίθενται στις τοποθεσίες που παρέχονται και οι μέθοδοι χρήσης τους σε περίπτωση που άλλα υπηρεσίες μοιράζονται εξοπλισμό/χώρους στις εγκαταστάσεις.
* Τη σύνθεση και τις δεξιότητες της ομάδας εργασίας, μέσω της περιγραφής των κύριων δραστηριοτήτων που παρέχονται και των κύριων εμπειριών αυτών.
* Τα κανάλια επικοινωνίας και προώθησης που είναι ήδη ενεργά για πρωτοβουλίες που είναι σχετικές με εκείνες του TRACES και περιλαμβάνουν όλες τις πληροφορίες που απαιτούνται για την αξιολόγηση της εμβέλειας και της αποτελεσματικότητάς τους.
* Δράσεις που θα διεξαχθούν για την υποστήριξη και την αύξηση της προβολής του έργου, τις δραστηριότητες για την προσέλκυση νέων συμμετεχόντων (ενημερωτικά δελτία, άλλες μέθοδοι επικοινωνίας που θα καθοριστούν, παρακολούθηση των κοινωνικών διαύλων και σχετικές στρατηγικές, κλπ)
* Περιγραφή των δραστηριοτήτων που θα αναληφθούν στο τέλος της χρηματοδοτικής στήριξης από το πρόγραμμα TRACES για την εξασφάλιση επαρκούς παρακολούθησης των μελλοντικών δράσεων υποστήριξης

**ΠΑΡΑΡΤΗΜΑ ΙΙ**

|  |
| --- |
| **ΑΙΤΗΣΗ ΦΟΡΕΑ** |

|  |
| --- |
| **1. ΓΕΝΙΚΑ ΣΤΟΙΧΕΙΑ ΦΟΡΕΑ** |
| **Επωνυμία** |  |
| **Διακριτικός Τίτλος** |  |
| **Ονομ/μο Υπευθύνου** |  |
| **Θέση / Ιδιότητα υπευθύνου** |  |
| **Έτος ίδρυσης** |  |
| **Νομική μορφή** |  |
| **ΑΦΜ** |  | ***Δ.Ο.Υ.*** |  |
| **2. ΣΤΟΙΧΕΙΑ ΕΠΙΚΟΙΝΩΝΙΑΣ** |
| ***Διεύθυνση*** *(οδός, αρ., ΤΚ,**πόλη)* |  |
| ***E-mail*** |  | ***Τηλ.*** |  |

|  |
| --- |
| **3. ΔΡΑΣΤΗΡΙΟΤΗΤΕΣ ΤΟΥ ΦΟΡΕΑ** |
| **Περιγραφή κύριων δραστηριοτήτων & παρεχόμενων υπηρεσιών** |  |
| **Ομάδες αποδεκτών/χρηστών** |  |
| **Δίκτυα & συνεργασίες του φορέα***(έως 150 λέξεις)* |  |

|  |
| --- |
| **4. ΚΤΙΡΙΑ & ΕΞΟΠΛΙΣΜΟΣ** |
| **Κτιριακή υποδομή που θα διατεθεί** |  |
| **Υλικοτεχνική Υποδομή, εξοπλισμός και μηχανογραφικά συστήματα που θα χρησιμοποιηθούν για την αποτελεσματική παρακολούθηση του Ατελιέ***(έως 150 λέξεις)* |  |
| **Άλλες υπηρεσίες και εγκαταστάσεις που είναι διαθέσιμες για δραστηριότητες του Ατελιέ***(έως 150 λέξεις)* |  |
| **Προσβασιμότητα χώρων σε ΑμεΑ** | **[ ] Ναι [ ] Όχι****Σύντομη περιγραφή:** |

|  |
| --- |
| **5. ΟΜΑΔΑ ΕΡΓΟΥ** |
| **Στέλεχος 1** | *Ονοματεπώνυμο* |  |
| *Σχέση εργασίας**(περιλαμβάνει και στελέχη με συμβάσεις μίσθωσης έργου ή εξωτερικός συνεργάτης)* |  |
| *Ειδικότητα* |  |
| *Πρόσθετα προσόντα* |  |
| *Προηγούμενη εμπειρία* |  |
| *Ρόλος / Αρμοδιότητα στο Ατελιέ* |  |
| **Στέλεχος 2** | *Ονοματεπώνυμο* |  |
| *Σχέση εργασίας**(περιλαμβάνει και στελέχη με συμβάσεις μίσθωσης έργου ή εξωτερικός συνεργάτης)* |  |
| *Ειδικότητα* |  |
| *Πρόσθετα προσόντα* |  |
| *Προηγούμενη εμπειρία* |  |
| *Ρόλος / Αρμοδιότητα στο Ατελιέ* |  |
| **Στέλεχος 3** | *Ονοματεπώνυμο* |  |
| *Σχέση εργασίας**(περιλαμβάνει και στελέχη με συμβάσεις μίσθωσης έργου ή εξωτερικός συνεργάτης)* |  |
| *Ειδικότητα* |  |
| *Πρόσθετα προσόντα* |  |
| *Προηγούμενη εμπειρία* |  |
| *Ρόλος / Αρμοδιότητα στο Ατελιέ* |  |
| **Στέλεχος 4** | *Ονοματεπώνυμο* |  |
| *Σχέση εργασίας**(περιλαμβάνει και στελέχη με συμβάσεις μίσθωσης έργου ή εξωτερικός συνεργάτης)* |  |
| *Ειδικότητα* |  |
| *Πρόσθετα προσόντα* |  |
| *Προηγούμενη εμπειρία* |  |
| *Ρόλος / Αρμοδιότητα στο Ατελιέ* |  |

|  |
| --- |
| **6. ΕΜΠΕΙΡΙΑ & ΣΥΝΑΦΕΙΑ ΤΟΥ ΦΟΡΕΑ ΜΕ ΤΟ ΕΡΓΟ ΤΩΝ ΑΤΕΛΙΕ** |
| **Προηγούμενη εμπειρία στη διαχείριση της επώασης / επιτάχυνσης και την προώθηση της καινοτομίας για νεοσύστατες επιχειρήσεις** |  |
| **Προηγούμενη εμπειρία και τεχνογνωσία στον τομέα της πολιτιστικής και δημιουργικής βιομηχανίας** |  |
| **Στρατηγικές επικοινωνίας που θα ακολουθηθεί για την προώθηση του έργου των Ατελιέ***(έως 150 λέξεις)* |  |

**ΠΑΡΑΡΤΗΜΑ ΙΙΙ**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης)

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**Ημερομηνία:Επωνυμία: Διεύθυνση:Τηλ., FAX, Email: | **ΠΡΟΣ**ΕΠΙΜΕΛΗΤΗΡΙΟ ΑΧΑΪΑΣΜΙΧΑΛΑΚΟΠΟΥΛΟΥ 58 , ΠΑΤΡΑΤΚ 26221 - ΠΑΤΡΑ |

**ΟΙΚΟΝΟΜΙΚΗ ΠΡΟΣΦΟΡΑ**

Που αφορά το έργο «Υποστήριξη και Λειτουργία 5 Τοπικών Εργαστηρίων Επώασης (Atelier) με Δυνατότητες Παροχής Υπηρεσιών Κατάρτισης και Εκπαίδευσης για την Διάχυση και Προβολή του Έργου» για την υλοποίηση του έργου TRACES του Προγράμματος Interreg V-A Greece – Italy 2014 – 2020 σύμφωνα με τη υπ. αριθ. πρωτ. ………………………… Ανακοίνωση του ΕΠΙΜΕΛΗΤΗΡΙΟΥ ΑΧΑΪΑΣ.

Σύμφωνα με την παραπάνω Ανακοίνωσή σας, σας υποβάλλουμε την προσφορά μας με τους κατωτέρω οικονομικούς όρους.

| **Αριθ.****Παραδοτέου** | **Τίτλος** | **Προϋπολογισμός (€) συμπεριλαμβανομένου ΦΠΑ 24% (Αριθμητικώς)** | **Προσφερόμενη τιμή (€) συμπεριλαμβανομένου ΦΠΑ 24% (Αριθμητικώς)** |
| --- | --- | --- | --- |
| **Π.1** | **Υποστήριξη και Λειτουργία Τοπικού Εργαστηρίου Επώασης (Atelier) με Δυνατότητες Παροχής Υπηρεσιών Κατάρτισης και Εκπαίδευσης για την Διάχυση και Προβολή του Έργου** | **10.125,00 €** |  |
|  | ***ΣΥΝΟΛΟ*** | **10.125,00 €** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 2 μήνες από την επομένη της ημερομηνίας διενέργειας του διαγωνισμού.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)